  Константин Вознесенских Анжелика Тихонова корреспондент 22-тӥ южтолэзе Удмуртиын коронавирусэн черлам 46 адямиез эмъюртъёсы интыязы. Берло нуналскын коронавируслы 4 сюрс 471 эскеронъёс ортчытӥзы, 255 адямилэсь висёнэз шараязы, соос пӧлын 14 аресозь 29 пиналъёс но 65 арессэс ортчем 46 арлыдоос. Со сярысь элькунысь тазалыкез утёнъя министерство ивортӥз. Та дыре эмчиос доразы эмъяськись 4 сюрс 410 адямиез чакласа возё. Эмъяськонниын кыллись 57 муртлэн тазалыкез секыт лыдъяське. 521 адями йӧназ. Куинь мурт улонысь кошкиз. Воргоронъёслы 76, 83, 85 арес вал. 23-тӥ южтолэзьлы Удмуртиын коронавирусэн черлан 161 сюрс 790 учыр лабораториосын зэматэмын. 147 сюрс 371 адями йӧназ, 3 сюрс 959 мурт улонысь кошкиз. 694 сюрс 996 адями коронавируслэсь вакцинацие пыриськиз, со пӧлысь 550 сюрс 125 мурт кыкетӥ компонетсэ пуктӥз. 118 сюрс 740 адями одӥг компонентъем «Спутник Лайт» вакцинаен прививка лэсьтӥз. 131 сюрс 504 мурт ревакцинациез ортчиз. Тодэ вайытом, Удмуртиын матысь толэзьёсы нош ик коронавирусэн висисьёслэн лыдзы йылэмез возьмало. Тегъёс: Тазалык коронавирус Удмуртия Ижкар  